Zîndanê Wanî de 2 tepişteyî verî raştê îşkenceyî ameyî dima zî surgunê zîndanêkê bînî ameyî kerdene.
Dîya zanayene ke tepişte Feyyaz Başak û tepişteyê bi nameyê Akîfo ke peynameyê ci nêzanîyeno, rojêke verî Zîndanê Wanî de bi îşkenceyî ameyî surgunkerdene. Goreyê agahîyanê ke ameyê girewtene, vizêr serê sibayî gardîyanan eşto koxûşan ser o û tepişteyan rê îşkence kerdo. Dîya zanayene ke Başak û Akîf surgunê Zîndanê Xarpêtî ameyî kerdene.
Başak seba ke vera vurîyayîşê koxûşî vejîyabi raştê îşkenceyê gardîyanan amebi û hucreyê yewkesî de tepişîyabi.
